ในหลวง ร.10 ทรงห่วงใย ติดตามการช่วยเหลือ 13 ชีวิต ติดถ้ำหลวง 
นายกฯ เผย สมเด็จพระเจ้าอยู่หัว ทรงห่วงใย ติดตามให้กำลังใจช่วยเหลือ 13 ชีวิต พลัดหลงถ้ำหลวง หวังเติมเสน่ห์ประเทศ รีโนเวตคูคลองไทย ชูโมเดลสุรินทร์นำร่อง แก้ปัญหาภาวะโภชนาเด็กไทยไม่ได้มาตรฐาน ทำโปรแกรมสำเร็จรูปอาหารโรงเรียน ครัวกลาง ศูนย์พัฒนาเด็กเล็ก เชื่อขจัดโกงเงินค่าอาหารกลางวันเด็กได้,เมื่อวันที่ 29 มิ.ย.61 พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวในรายการศาสตร์พระราชา สู่การพัฒนาอย่างยั่งยืนว่า จากปฏิบัติการค้นหาและช่วยเหลือเด็กและโค้ชทีมฟุตบอล หมูป่าอะคาเดมีแม่สาย ทั้ง 13 คน ที่พลัดหลงในถ้ำหลวง จ.เชียงราย อย่างต่อเนื่อง สมเด็จพระเจ้าอยู่หัว ทรงห่วงใย ได้ทรงติดตามสถานการณ์อย่างใกล้ชิด พร้อมทั้งพระราชทานกำลังใจไปยังครอบครัวผู้ประสบภัยทุกคน รวมถึงพระราชทานกำลังใจ จัดตั้งโรงครัวพระราชทาน อาหาร เครื่องดื่ม แก่จิตอาสาและผู้ปฏิบัติหน้าที่ให้ประสบความสำเร็จโดยสวัสดิภาพ จะเห็นได้ว่าทุกข์สุขของพสกนิกรปวงชนชาวไทยทุกหย่อมหญ้า แม้จำนวนเพียง 13 จากเกือบ 70 ล้านชีวิต ก็อยู่ในพระเนตรพระกรรณของพระองค์ท่าน นับเป็นพระมหากรุณาธิคุณอย่างหาที่สุดมิได้ โดยเหตุการณ์นี้สะท้อนอะไรมากมายให้กับพวกเราทุกคน ซึ่งตนไม่อาจจะละเลยหรือปล่อยให้วิกฤตินี้ผ่านเลยไป ขณะที่พี่น้องคนไทย น้ำจิต น้ำใจคนไทย รวมกันเป็นหนึ่งเดียว มีทุกข์มีสุขร่วมกัน ร่วมกันแก้ไข ทุกข์ให้เกิดสุข โดยจะไม่ทิ้งใครไว้ข้างหลัง ที่สำคัญเราต้องมีสติ อันจะทำให้เกิดปัญญาในการแก้ปัญหาทุกประการร่วมกันให้แคล้วคลาดและปลอดภัย,นอกจากนี้ขอชื่นชมความพยายามร่วมกัน และความทุ่มเทในการทำงานคนละไม้คนละมือ ตามหน้าที่ ตามความถนัด ความสามารถของแต่ละคน แต่ละหน่วยงาน ด้วยการบูรณาการงานกันอย่างสามัคคีช่วยกันทั้งอาสาสมัคร จิตอาสา เจ้าหน้าที่จากหลากหลายสาขา สหวิทยาการ พลเรือน ตำรวจ-ทหาร ได้มีการระดมทรัพยากร เครื่องมืออุปกรณ์ที่มีศักยภาพมากที่สุด และบุคลากรจากหน่วยงานที่เชี่ยวชาญมากที่สุด ในแต่ละด้านจากทั่วทุกสารทิศของประเทศ มาบูรณาการกันอย่างมีระบบ,โดยปฏิบัติการครั้งนี้ไม่ได้จำกัดแต่เพียงคนไทย หรือหน่วยงานของไทยเท่านั้น ทั่วโลกให้ความสนใจติดตาม ห่วงใย แล้วให้กำลังใจประเทศไทย เห็นคุณค่าของทุกชีวิตอย่างเท่าเทียมกัน โดยเราได้รับความช่วยเหลือจากทีมกู้ภัยและนักประดาน้ำ ผู้เชี่ยวชาญการดำน้ำในถ้ำระดับโลกเร่งรีบเดินทางเข้าพื้นที่ในทันทีที่ได้รับการประสานจากรัฐบาลไทย รวมทั้งเจ้าหน้าที่พลเรือนและทหารจากกองกำลังสหรัฐฯ ภาคพื้นแปซิฟิกที่เชี่ยวชาญด้านการบรรเทาสาธารณภัย มาพร้อมกับเครื่องมือค้นหาผู้รอดชีวิต หรือ อุปกรณ์ตรวจหาสัญญาณชีพที่ทันสมัย เป็นต้น ทั้งนี้ในฐานะผู้นำประเทศ นายกฯ ของรัฐบาลไทย ขอเป็นตัวแทนแสดงความขอบคุณและชื่นชมทุกคนทุกฝ่ายด้วยใจจริงอีกครั้ง,พล.อ.ประยุทธ์ กล่าวต่อว่า การไปเยือนสหราชอาณาจักรและสาธารณรัฐฝรั่งเศสในครั้งนี้ เราประสบความสำเร็จมากในการกระชับความเป็นหุ้นส่วนยุทธศาสตร์ ทั้งด้านการเมือง ความมั่นคง และเศรษฐกิจ ระหว่างประเทศในยุโรป และประเทศไทย ส่งผลให้เกิดความเจริญ และกินดีอยู่ดีของคนไทยในวันข้างหน้า อีกทั้งเป็นการสานต่อความ สัมพันธ์ทางการทูตระหว่างกันที่มีมาอย่างยาวนานอีกด้วย,การเดินทางครั้งนี้ ทำให้ตนได้มีโอกาสได้ไปเห็นแนวคิดในการพัฒนาบ้านเมือง ที่เราอาจนำส่วนที่ดีๆ และเหมาะสม มาช่วยสร้างจุดแข็ง-จุดขายในบ้านเมืองของเรา โดยเฉพาะในเรื่องการท่องเที่ยวซึ่งเราก็มีโอกาสอยู่มาก ได้ไปเห็นการปรับปรุงภูมิทัศน์ของชุมชนชานเมือง ที่เป็นเมืองบ้านเกิดของประธานาธิบดีมาครง ชื่อเมือง อาเมียง พัฒนาคูคลองให้สวยงาม ใช้เรือไฟฟ้า เพื่อไม่ให้มีเสียงดังรบกวน และไม่ก่อมลภาวะ ทำให้เหมาะกับการพักผ่อนหย่อนใจ มีการปลูกสวนผัก สวนดอกไม้ และปลูกป่าเพิ่มเติม เพื่อให้เป็นร่มเงา และสร้างกิจกรรมให้กับครอบครัว ในวันหยุดสุดสัปดาห์ ซึ่งเราสามารถนำมาประยุกต์ใช้ เพื่อเติมเสน่ห์ให้กับการท่องเที่ยวในบ้านเมืองเรา,สิ่งหนึ่งที่สังเกตเห็นก็คือบรรยากาศวิวทิวทัศน์ของบ้านเรานั้น มีความหลากหลาย ทำให้เมื่อถ่ายรูปออกมาก็จะให้อารมณ์ที่หลากหลายออกไป ต่างจากทิวทัศน์ของแหล่งท่องเที่ยวในประเทศอื่นๆ นี่แหละคือจุดเด่นของเราที่สามารถจะนำมาพัฒนา ต่อยอดได้ให้แหล่งท่องเที่ยวของเราที่มีความเป็นเอกลักษณ์ น่าสนใจ สามารถจะสร้างรายได้ให้กับชุมชน ที่ไปดูมานั้น ชุมชนเขาบริหารกันเองเพื่อจะให้เกิดการพัฒนาประเทศได้ในระยะยาว โดยเฉพาะอย่างยิ่งจากผู้มีรายได้น้อยด้วย ซึ่งเป็นเกษตรกร เป็นสวนผัก สวนผลไม้ อะไรก็แล้วแต่ หรือแม้กระทั่งนาข้าว ก็ขอให้มีการทำให้สวยงาม ให้สะอาด เท่านั้นเอง แล้วก็จัดทำเส้นทางที่เหมาะสม,ทั้งนี้ตนได้กลับมาสั่งการใน ครม.สำรวจคูคลองทั้งในกรุงเทพฯ และต่างจังหวัด เพื่อเป็นโครงการนำร่อง เราจะได้ร่วมกันพัฒนาบ้านเมืองของเราให้สวยงาม และเจริญก้าวหน้าทัดเทียมกับนานาอารยประเทศที่มีการพัฒนาแล้ว และเขาไม่เคยลืมประวัติศาสตร์ ใช้ประวัติศาสตร์ของเดิมมาทำให้ดีขึ้น รีโนเวตใหม่โดยไม่ทิ้งเอกลักษณ์เดิมเขาไว้,พล.อ.ประยุทธ์ กล่าวต่อว่า ล่าสุดถือว่าเป็นข่าวดี เว็บไซต์ Trading Economics.com และ Index mundi.com แสดงผลการสำรวจ อัตราการว่างงานของ 215 ประเทศทั่วโลก ปรากฏประเทศไทยมีอัตราการว่างงานน้อยที่สุดเป็นอันดับที่ 4 ของโลก ว่างงานเพียงร้อยละ 1.2 จากประชากรราว 67 ล้านคน เป็นผลมาจากการที่รัฐบาลพยายามควบคุมอัตราการว่างงานให้อยู่ในระดับที่เหมาะสม ส่งเสริมให้คนไทยมีงานทำ เข้าถึงการจ้างงานที่สะดวกรวดเร็ว เพื่อให้มีรายได้เลี้ยงดูตนเองและครอบครัว,พร้อมกำชับกระทรวงแรงงานบูรณาการร่วมกับทุกฝ่าย เดินเครื่องแก้ปัญหาว่างงานโดยเฉพาะผู้ที่จบปริญญาตรี ต้องมีงานทำโดยเร็ว เป็นต้น แต่สิ่งสำคัญต้องไม่เกี่ยง ไม่ปฏิเสธงาน หนักนิดเบาหน่อย ขอให้มีอาชีพ มีงานทำตลอดปีพัฒนาตนเอง เพื่อให้มีรายได้มาจุนเจือครอบครัวให้มากขึ้นต่อไป มีทั้งอาชีพหลักและอาชีพเสริมที่เหน็ดเหนื่อยหน่อย และหาช่องทางพัฒนาฝีมือและความรู้ของตนเองอยู่เสมอ,สำหรับอานาคตรัฐบาลเตรียมการ อาทิ เตรียมคนวัยแรงงานให้มีความพร้อม รองรับการพัฒนาประเทศตามยุทธศาสตร์ชาติ และ ฃการเข้าสู่สังคมผู้สูงวัย ฃในอีก 5 ปีข้างหน้า นักเรียนอาชีวะได้ฝึกการปฏิบัติวิชาชีพจริง ณ สถานประกอบการ ขึ้นบัญชีนวัตกรรม-บัญชีนักเรียนนักศึกษา ที่ผ่านเวทีหรือชนะการประกวดในระดับต่างๆ เพื่อส่งเสริมนไปสู่การผลิต การวิจัยและพัฒนาหรือเป็นข้าราชการ หรือไปอยู่ในบริษัท ห้างร้านใหญ่ๆ เพื่อให้เกิดความชัดเจนในการสร้างนักประดิษฐ์ของประเทศ,พร้อมประมาณการความต้องการแรงงานของประเทศ ฃในอนาคต เพื่อจะป้อนภาคการผลิตใน 10 อุตสาหกรรมเป้าหมาย ในพื้นที่ 3 จังหวัดอีอีซี เช่น ช่างซ่อมอากาศยาน วิศวกรรมซ่อมแซม และควบคุมการเดินรถไฟฟ้า เป็นต้น,ขณะที่นักเรียน นักศึกษา จากข้อมูลสำรวจสุขภาพประชาชนไทยโดยการตรวจร่างกาย เมื่อปี 57 พบว่าภาวะโภชนาการของเด็กไทยจำนวนมากไม่เป็นไปตามมาตรฐาน เช่น กว่า 4 แสนคนเตี้ย เกือบ 5 แสนคนน้ำหนักต่ำกว่าเกณฑ์ ในขณะที่เกือบ 7 แสนคน เป็นโรคอ้วน จำเป็นต้องให้ความสำคัญกับการจัดการอาหารในโรงเรียนและที่บ้านด้วย ด้วยการจัดการอาหารโรงเรียน โดยโปรแกรมสำเร็จรูป และการจัดครัวกลาง สำหรับศูนย์พัฒนาเด็กเล็กร่วมกับชุมชน อาทิ การจัดหาวัตถุดิบเพื่อประกอบอาหาร โดยรับซื้อผลผลิตเกษตรอินทรีย์จากคนในชุมชน,พร้อมเปิดโอกาสให้ชุมชนคือ พ่อแม่ ญาติพี่น้องเด็กๆ มีส่วนร่วมทั้งที่บ้าน และที่โรงเรียนด้วย สนับสุนนตลาดในชุมชนตนเอง และผลการดำเนินการในพื้นที่นำร่อง จ.สุรินทร์ โดยสำนักงานคณะกรรมการสุขภาพแห่งชาติ (สช.) ร่วมกับ จ.สุรินทร์ ดำเนินการตามหลักการดังกล่าวเบื้องต้น ห้วงปี 58-59 เราก็ได้เห็นผลเปลี่ยนแปลงที่ชัดเจน,โดยทำให้เด็กๆ มีพัฒนาการทางร่างกายที่สมกับวัยตามเกณฑ์ เนื่องจากได้รับสารอาหารครบ 5 หมู่ตามหลักโภชนาการ ยิ่งกว่านั้นช่วยส่งเสริมให้มีการทำเกษตรอินทรีย์ในชุมชน ทำให้ทุกคนมีสุขภาพที่ดีขึ้นด้วย ผลผลิตก็มีตลาดที่แน่นอน และขจัดปัญหาความไม่โปร่งใสในกระบวนการจัดซื้อจัดหาอาหารของนักเรียนทุกโรงเรียนอีกด้วย ซึ่งโมเดลอาหารกลางวันดังกล่าวได้สั่งการให้นำไปขยายผลสู่จังหวัดอื่นๆ ต่อไป.
นายกฯ เผย สมเด็จพระเจ้าอยู่หัว ทรงห่วงใย ติดตามให้กำลังใจช่วยเหลือ 13 ชีวิต พลัดหลงถ้ำหลวง หวังเติมเสน่ห์ประเทศ รีโนเวตคูคลองไทย ชูโมเดลสุรินทร์นำร่อง แก้ปัญหาภาวะโภชนาเด็กไทยไม่ได้มาตรฐาน
รายการศาตร์พระราชาฯ,รายการนายกฯ,นายกฯ,ประยุทธ์ จันทร์โอชา,13 ชีวิต,ข่าวทั่วไป